32004R1627
L 295/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1627/2004 AL CONSILIULUI
din 13 septembrie 2004
de modificare a Regulamentului (CEE) nr. 3030/93 privind regimul comun aplicabil importurilor unor produse textile originare din țări terțe
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
La 1 mai 2004, zece noi state membre au aderat la Uniunea Europeană. Articolul 6 alineatul (7) din Actul de aderare din 2003 dispune că noile state membre trebuie să aplice politica comercială comună în materie de produse textile și că limitele cantitative aplicate de Comunitate importurilor de produse textile și de îmbrăcăminte trebuie adaptate astfel încât să se țină seama de aderarea noilor state membre la Comunitate.
(2)
Regulamentul (CEE) nr. 3030/93 al Consiliului (1) a fost modificat, cu efect de la 1 mai 2004, prin Regulamentul (CE) nr. 487/2004 al Consiliului (2). Acesta a adaptat limitele cantitative aplicabile importurilor în Comunitate după extindere, de anumite produse textile originare din țări terțe, ținându-se seama de importurile tradiționale în cele zece noi state membre și utilizându-se o formulă bazată pe media importurilor din anii 2000-2002 adaptată pro rata temporis. Ar trebui să se folosească aceeași metodă pentru adaptarea limitelor cantitative adoptate pentru importurile de anumite produse textile originare din Republica Socialistă Vietnam.
(3)
Regulamentul (CEE) nr. 3030/93 ar trebui, așadar, modificat în consecință.
(4)
Ar trebui ca prezentul regulament să intre în vigoare în ziua următoare datei publicării pentru a permite operatorilor să beneficieze de acesta în cel mai scurt timp,
ADOPTĂ PREZENTUL REGULAMENT:
Articolul 1
Limitele cantitative comunitare aplicabile Vietnamului în 2004, menționate în anexele V și VII din Regulamentul (CEE) nr. 3030/93 se înlocuiesc cu limitele cantitative comunitare indicate la părțile A și B din anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 septembrie 2004.